Η φωνή της καρδιάς (ταινία, 1943)

Το Η φωνή της καρδιάς είναι ελληνική δραματική αισθηματική ταινία του 1943, σε σκηνοθεσία Δημήτρη Ιωαννόπουλου, με τον ίδιο να γράφει και το σενάριο.  Αυτή ήταν η πρώτη ταινία που έφερε το λογότυπο της Φίνος Φιλμ στην παραγωγή, παρ' όλα αυτά, πρόκειται για μία συμπαραγωγή της εταιρείας με τον Γιώργο Καβουκίδη. Πρωταγωνιστούν οι Αιμίλιος Βεάκης, Καίτη Πάνου και Δημήτρης Χορν.

 Πλοκή 

Ο κυρ-Σπύρος έχει αποφυλακιστεί μετά από χρόνια επειδή είχε σκοτώσει τον εραστή της γυναίκας του. Ένας φίλος του τον βοηθάει να εργαστεί ως κηπουρός. Αναζητά την κόρη του που συχνάζει στην ταβέρνα όπου εργάζεται ο ίδιος. Εκεί γνωρίζει ένα νεαρό ζευγάρι που η μητέρα της κοπέλας δεν θέλει τον νεαρό φίλο της επειδή είναι φτωχός. Τότε μαθαίνει πως η κοπέλα είναι η κόρη του καθώς προσπαθεί να τους βοηθήσει να παντρευτούν. Θα ματαιώσει έναν αρραβώνα που της ετοιμάζει η μητέρα της απειλώντας τη. Και βέβαια στο τέλος η νεαρή κοπέλα θα μάθει ότι είναι ο πατέρας της.

Διανομή ρόλων
 Ηθοποιός  Ρόλος Αιμίλιος Βεάκης κυρ-Σπύρος Καίτη Πάνου Λίλα Δημήτρης Χορν Πέτρος Σμαρούλα Γιούλη Ζιζή, αδελφή ΛίλαςΛάμπρος ΚωνσταντάραςΤζώρτζηςΝίτσα ΤσαγανέαΣτέλλα, μητέρα Λίλας Στέλιος Βόκοβιτς πατέρας Λίλας Αλέκος ΛειβαδίτηςΑλέξηςΝίκος Ματθαίος (ως Ματθαίου)Τίτος, φροντιστής δάσκαλος ΖιζήςΣωτηρία ΙατρίδουγειτόνισσαΠαντελής ΖερβόςΤανταρίδης, φίλος πατέρα ΛίλαςΕλένη Χαλκούση Βάνα Φιλιππίδου  Σμάρω Βεάκη Γιάννης Κοντούλης Τζαβαλάς Καρούσος * *(ντουμπλάζ φωνής Αιμίλιου Βεάκη)
Παραγωγή
Σε αυτήν την ταινία πρωτοεμφανίζονται οι Δημήτρης Χορν, Καίτη Πάνου και Σμαρούλα Γιούλη. Ο Αιμίλιος Βεάκης ντουμπλάρεται από τον ηθοποιό Τζαβαλά Καρούσο. Ήταν η πρώτη μεγάλη παραγωγή του Φιλοποίμενα Φίνου.

Παραπομπές

Πηγές
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του,εκδ. Εξάντας, Αθήνα, 2000, σελ. 50-51
Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.467-468
Εξωτερικοί σύνδεσμοι

Κατηγορία:Ελληνικές ταινίες της δεκαετίας 1940
Κατηγορία:Ταινίες του 1943
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Δημήτρη Ιωαννόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ